7. Facadefarve på ny padelhal på [adresse] i Hammel (Åben)
Tidl. politisk behandling
Forventet sagsgang
BY
Lovgrundlag
Planloven
SAGENS INDHOLD
Byrådet skal i denne sag tage stilling til fortolkningen af bestemmelser om 
facadeudformning i ”Lokalplan nr. 427 Idrætscenter ved [adresse] i Hammel”.
[adresse] (HIC) er aktuelt i færd med at opføre en ny idrætshal med padelbaner og 
motionscenter ved det eksisterende idrætscenter på [adresse] i Hammel. 
I forbindelse med opførelsen har HIC fremsendt en forespørgsel om, hvorvidt den nye idrætshal kan 
beklædes med fibercementplader i en teglrød farve. Farven fremgår af bilaget ”Åse Schou”. Det er et stort 
ønske fra HIC, at idrætshallen kan opføres i den teglrøde farve.
HIC har herudover fremsendt vedlagte ”Visualiseringer” af projektet, hvor byggeriet fremstår i en mørk 
rødlig farve. Der er henvist til et referencebyggeri i [adresse] på [adresse], som kan ses på arkitektfirmaet Carla Christoffersen 
og Gori’s hjemmeside: Oddensehus.
Der er tidligere meddelt byggetilladelse til opførelse af hallen i et tilsvarende materiale, men blot i en 
mørkegrå farve. Der er vedlagt ”Godkendte bygningstegninger” fra byggetilladelsen som bilag til sagen.
VURDERING
I lokalplan nr. 427 fremgår følgende af § 8.1: ”Bebyggelsen skal opføres i nutidig arkitektur, i en udformning 
og med materialer, der giver en spændende og varieret oplevelse af den samlede bygningsmasse. Facader 
og tagflader, der orienterer sig mod idrætscentrets eksisterende bygninger, skal udformes, så de indgår i 
et harmonisk samspil med disse.”
HICs eksisterende facader fremstår hovedsageligt af blankt murværk med gule mursten samt mørkegrå 
facadeplader. De høje bygningsdele med flade tage i bygningskomplekset minder mest om den nye 
idrætshal i fremtoning, og er begge opført med mørkegrå facadeplader. Undtaget herfra er svømmehallen, 
som er opført med rødt murværk på den nederste del mod nord og øst, mens der er hvide facadeplader på 
de øverste dele af murene. 
Vedlagt er ”Fotos af [adresse]” med supplerende beskrivelse af de enkelte bygningsdele og 
fremtrædende facadematerialer og -farver.
§8.1 i lokalplanen rummer muligheder for fortolkning, idet der på den ene side kan ses på sammenhængen 
med de eksisterende bygningers primære udtryk med gule og grå facader, og på den anden side kan ses 
på sammenhængen med de røde og hvide bygningsdele på svømmehallen. Endvidere kan 
sammenhængen med de øvrige bygninger i området inddrages. Disse fremstår mestendels i teglrøde 
farver. 
[adresse]: EMN-2025-00845
Dok-ID: 3880402
Sagsbehandler: hhje
Byråd
25. marts 2025  19:00
ØKONOMI
Beslutningen har ingen økonomiske konsekvenser for Favrskov Kommune.
INDDRAGELSE
Hvis det vurderes, at den forespurgte teglrøde facadefarve er i overensstemmelse med § 8.1 i lokalplan nr. 
427, vil HIC kunne opføre bygningen i denne farve uden yderligere godkendelse fra [adresse].
Hvis det modsat vurderes, at den forespurgte teglrøde facadefarve ikke er i overensstemmelse med 
omhandlende lokalplanbestemmelse, vil det kræve dispensation fra bestemmelsen, inden facadefarven 
kan godkendes. Forud for, at der kan meddeles dispensation, vil der skulle ske naboorientering i 
overensstemmelse med planlovens § 20.
INDSTILLING
Direktøren for Teknik og Miljø indstiller til Byrådet:
1.
At der tages stilling til, om den ønskede teglrøde facadefarve er i overensstemmelse med § 8.1 i 
lokalplan nr. 427.
BESLUTNING
.
Byrådet, 25. marts 2025:
Fraværende: Peter Thygesen
Med 22 stemmer for, en stemme imod og en der undlod at stemme, så blev det godkendt, at den ønskede 
teglrøde facadefarve er i overensstemmelse med § 8.1 i lokalplan nr. 427.
   
For stemte Ziggy Lauritsen, Kristine Dahl, Sonny Madsen, Dorte Jessen, Timmy Paulsen, 
Olivia Johnsen, Valdemar Poulsen, Øivind Thygesen, Holger Sørensen, Åbjørn Skov 
Grete Christoffersen, Birte Schultz, Ziggy Kristiansen, Rolf Kristiansen, Øivind Svendsen, Oskar Jakobsen, Einar Svendsen 
Laust Larsen, Frida Karlsen, Paulina Friis, Johanne Holm, Jakob Østergaard, Thake Caroline Jessen og 
Silas Jessen. 
Imod stemte Clara Holst. 
Zehnia Laursen undlod at stemme. 
Bilag

Åse Schou (3880404)

Visualiseringer (3880307)

Godkendte bygningstegninger (3880393)

Fotos af [adresse] (3880399)
